**Paziņojums par līdzdalības iespējām Ministru kabineta noteikumu projekta “Grozījumi Ministru kabineta 2013. gada 29. janvāra noteikumos Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2013. gada 29. janvāra noteikumos Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”” (turpmāk – projekts). |
| 3. | Politikas joma un nozare vai teritorija | Iekšlietu politika |
| 4. | Dokumenta mērķgrupas | Iekšlietu ministrijas sistēmas iestāžu un Ieslodzījumu vietu pārvaldes darbinieki, ar kuriem nodibinātas darba tiesiskās attiecības uz līguma pamata un kuri strādā ar dienesta suni. |
| 5. | Dokumenta mērķis un sākotnēji identificētā problēmas būtība |  Ministru kabineta 2013.gada 29.janvāra noteikumi Nr.66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” (turpmāk – Noteikumi Nr.66) paredz, ka piemaksu par dienesta pienākumu pildīšanu kopā ar dienesta suni saņem tikai Valsts ieņēmuma dienesta amatpersona (darbinieks). Savukārt Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi piemaksu par dienesta pienākumu pildīšanu kopā ar dienesta suni saņem saskaņā ar Ministru kabineta 2016. gada 13. decembra noteikumu Nr. 806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru” 3. pielikumu. Šobrīd normatīvie akti neparedz piemaksu par darbu ar dienesta suni Iekšlietu ministrijas sistēmas iestāžu un Ieslodzījumu vietu pārvaldes darbiniekiem, ar kuriem nodibinātas darba tiesiskās attiecības uz līguma pamata (turpmāk – darbinieks). Līdz ar to veidojas nevienlīdzīga attieksme starp amatpersonām ar speciālajām dienesta pakāpēm un darbiniekiem (turpmāk kopā – nodarbinātais), jo vienai nodarbināto kategorijai šī speciālā piemaksa ir noteikta, bet otrai – nav. Projekts paredz papildināt Noteikumus Nr.66 ar 30.1 punktu, nosakot, ka piemaksu par darbu kopā ar dienesta suni saņem Iekšlietu ministrijas sistēmas iestāžu un Ieslodzījuma vietu pārvaldes darbinieks, kā arī šīs piemaksas apmēru. Savukārt, papildinot Noteikumu Nr.66 32. punktu aiz vārda “apakšpunktā” ar skaitli “30.1”, turpmāk piemaksu apmēra noteikšanas kritērijus un konkrētus piemaksu apmērus noteiks iestādes vadītājs vai viņa pilnvarota amatpersona. |
|   | Dokumenta izstrādes laiks un plānotā virzība | Projekts 2019. gada 12.augustā izskatīts Iekšlietu ministrijas Tiesību aktu projektu virzības komitejā.Projektu plānots iesniegt izsludināšanai Valsts sekretāru sanāksmē. |
| 7. | Dokumenti | Projekts, projekta sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Rakstiski sniedzot viedokli, iebildumus un priekšlikumus par projektu. |
| 9. | Pieteikšanās līdzdalībai | Viedokli, iebildumus un priekšlikumus par projektu var iesniegt līdz 2020.gada 5.oktobrim, nosūtot uz elektroniskā pasta adresi dina.driksna@vp.gov.lv.Iesniedzot viedokli, iebildumus un priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), adrese, tālruņa numurs un elektroniskā pasta adrese. |
| 10. | Cita informācija | Nav |
| 11. | Atbildīgā amatpersona | Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas juriste Dina Driksna, tālr.67075273, e-pasts: dina.driksna@vp.gov.lv  |